Diari Oficial de la Generalitat Valenciana


Sumari del DOGV 5964, del 27-02-2009 (2008/15601)

RESOLUCIÓ de 14 de novembre de 2008, del secretari autonòmic d'Ocupació, director general del SERVEF, de reajustament de crèdits en el capítol IV del subprograma 322.52 «Formació professional ocupacional i contínua», per import de 617.821,46 €.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5964

Data del DOGV
:   27-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/15242


Data del document
:   14-11-2008

Organisme emissor
:   Servei Valencià d'Ocupació i Formació

Tipus de document
:   Resolució

Descriptors 

:   * modificació pressupostària

RESOLUCIÓ de 14 de novembre de 2008, del secretari autonòmic d'Ocupació, director general del SERVEF, de reajustament de crèdits en el capítol IV del subprograma 322.52 «Formació professional ocupacional i contínua», per import de 617.821,46 €. [2008/15466]  
El 23 d'abril de 2007 es va subscriure un conveni de col·laboració entre el SERVEF i el Corte Inglés, SA per a la realització d'accions formatives dirigides a desocupats, a fi d'atendre l'increment de plantilla que es produïa en el grup El Corte Inglés SA, com a conseqüència de l'obertura d'un nou centre a la Comunitat Valenciana, amb un compromís d'inserció almenys del 60% dels alumnes.   
En tancar l'exercici 2007, han quedat comprormisos de despeses derivats de la gestió de l'esmentat conveni que hauran de ser ateses a càrrec del pressupost 2008.  
La Direcció General de Formació i Qualificació Professional, a fi d'atendre estes obligacions pendents, proposa un reajustament de crèdits en el capítol IV del subprograma 322.52 «Formació Professional Ocupacional i Contínua» que suposa la reobertura de la línia de subvenció T5692 «Programa Formatiu d'El Corte Inglés, SA» dotant-la amb un crèdit de 617.821,46 € que es finançarà minorant la línia de subvenció T0933 «Formació professional a la mida de les empreses».   
Por tot això, vist l'informe de la Intervenció Delegada en el SERVEF de data 11 de novembre de 2008 i tenint en compte allò disposat en els articles 32 i 33 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana; en els articles 17 i 20 de la Llei 15/2007, de 27 de desembre, de Pressupostos de la Generalitat Valenciana per a l'exercici 2008 i en el Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, resolc:  
Primer  
Reobrir la línia de subvenció, T5692 Programa Formatiu d'El Corte Inglés, SA, en el capítol IV del subprograma 322.52 «Formació Professional Ocupacional i Contínua».   
Segon  
Transferir crèdit entre línies de subvenció d'un mateix subprograma i capítol d'acord amb el detall següent:  
Aplicacions pressupostàries de despesa que disminuïxen: Import:  
10.61.88.3487.87604.0 Línia T0933 -617.821,46 €  
Aplicacions pressupostàries de despesa que augmenten: Import:  
00.35.85.2797.10152.9 Línia T5692 +617.821,46 €  
València, 14 de novembre de 2008.- El secretari autonòmic d'Ocupació i director general del SERVEF: Luis Lobón Martín.